* **Βερολίνο – Πράγα 6 μέρες 24-29.12.24 & 29.12.24-03.01.25. Αεροπορικώς**

**1η Μέρα | Θεσσαλονίκη - Πράγα - Βερολίνο**

Συγκέντρωση στο αεροδρόμιο ‘’Μακεδονία’’ για την απευθείας πτήση μας στην Πράγα. Άφιξη, επιβίβαση στο λεωφορείο μας και άμεση αναχώρηση για το Βερολίνο. Τακτοποίηση στο ξενοδοχείο μας και ελεύθερος χρόνος για πρώτη γνωριμία με την πρωτεύουσα της Γερμανίας. Για το πρώτο βράδυ σας προτείνουμε να επισκεφθείτε την Alexanderplatz με τους εντυπωσιακούς ουρανοξύστες και το περίφημο ρολόι που δείχνει την ώρα από διάφορες χώρες του κόσμου.

**2η Μέρα | Βερολίνο - Περιήγηση πόλης**

Πρωινό και αναχώρηση για την περιήγηση μας στην πόλη. Θα ξεκινήσουμε από την πύλη του Βρανδεμβούργου έως την λεωφόρο Καρλ Μαρξ, όπου εναλλάσσονται τα μνημεία της Βασιλικής εποχής με τα κτίρια του σοσιαλιστικού ρεαλισμού από το κομμουνιστικό παρελθόν της πόλης. Μνημεία όπως η Κολόνα της Νίκης, τα απομεινάρια του τείχους του Βερολίνου, τη φωλιά της Γκεστάπο, το γνωστό Checkpoint Charlie θα μας μεταφέρουν στην περίοδο του ψυχρού πολέμου. Η πιο πολυφωτογραφημένη τοιχογραφία είναι το διάσημο ενσταντανέ με το φιλί του πρώην γενικού γραμματέα της Σοβιετικής Ένωσης Λέονιντ Μπρέζνιεφ και του προέδρου της Ανατολικής Γερμανίας Έρικ Χόνεκερ.

Διασχίζοντας την λεωφόρο της 17ης Ιουνίου απολαμβάνουμε το διασημότερο πάρκο της πόλης, Tiergarten. Το τέλος της ξενάγησης αφιερώνεται στο ωραιότερο μουσείο της Ευρώπης , αυτό της Περγάμου , όπου θα επισκεφθούμε την πύλη της αγοράς της Μιλήτου, την Πύλη της Βαβυλωνίας , το ξύλινο δωμάτιο από την Συρία και την πρόσοψη του κάστρου. Χρόνος ελεύθερος για ξεκούραση ή για να απολαύσετε παραδοσιακά γερμανικά πιάτα όπως το kartoffelsuppe που είναι πατατόσουπα βελουτέ, το bouletten που είναι οι δικοί τους κεφτέδες και το eisben mit sauerkraut und erbsenpuree που είναι χοιρινό με λάχανο και πουρέ από φασόλια.

**3η Μέρα | Βερολίνο – Προαιρετική εκδρομή στο Πόστνταμ**

Πρωινό και θα κατευθυνθούμε νότια διασχίζοντας τις λίμνες του Βερολίνου θα φτάσουμε στο Πότσνταμ, την πρωτεύουσα των αυτοκρατόρων της Γερμανίας. Πόλη ιστορικής σημασίας καθώς στην περιοχή έλαβε τόπο η συνδιάσκεψη του Πότσνταμ κατά τον Β παγκόσμιο πόλεμο και χώρισε την Ευρώπη στα δυο. Η πόλη είναι γνωστή για το Ανάκτορο Σανσουσί, που το έκτισε ο βασιλιάς Φρειδερίκος ο Μέγας της Πρωσίας.

Τέλος, καταλήγουμε στη γραφικότερη πλευρά της πόλης και τα ολλανδικά τετράγωνα. Εκεί θα κάνουμε βόλτα στα κοκκινότουβλα μαγαζάκια, θα πάρουμε γεύσεις από τα παραδοσιακά εστιατόρια ή γλυκίσματα και θα αφεθούμε στην αύρα της επαρχιακής χαλάρωσης, ανάμεσα σε χειροτέχνες, εμποράκους και αγρότες. Επιστροφή στο Βερολίνο.

**4η Μέρα | Βερολίνο - Δρέσδη – Πράγα**

Πρωινό και αφήνοντας πίσω μας το Βερολίνο θα επισκεφθούμε την πιο Μπαρόκ πόλη της Γερμανίας, την Δρέσδη. Η πόλη είναι χτισμένη στις όχθες του ποταμού Έλβα. Κατά τον Β παγκόσμιο πόλεμο η πόλη καταστράφηκε από τους βομβαρδισμούς και αναγεννήθηκε καταφέρνοντας να ανακτήσει την παλιά της αίγλη και τα στοιχεία που μας κάνουν να αναφερόμαστε σε αυτήν ως «Η Φλωρεντία του Βορρά». Στην περιήγηση μας θα έχουμε την ευκαιρία να θαυμάσουμε χαρακτηριστικά δείγματα μπαρόκ αρχιτεκτονικής. Ανάμεσα από τα κυριότερα αξιοθέατα της πόλης θα δούμε την Όπερα Semperoper, το Δημαρχείο της πόλης , το Αναγεννησιακό παλάτι, τον καθεδρικό ναό με το εντυπωσιακό Καμπαναριό του, τα ανάκτορα Τζβίνγκερ, τα τερραίν κονταρομαχιών, τον μπαρουτόπυργο, την Ακαδημία Εικαστικών, τα κελάρια των Βεττίνων, την γέφυρα του Αυγούστου που ενώνει τη νέα και παλιά Δρέσδη. Στη συνέχεια θα αναχωρήσουμε για τον τελικό μας προορισμό την Πράγα. Τακτοποίηση στο ξενοδοχείο μας και ξεκούραση.

**5η Μέρα | Πράγα - Περιήγηση πόλης**

Πρωινό και σήμερα η μέρα μας θα είναι αφιερωμένη για να γνωρίσουμε την Πράγα. Η ξενάγηση μας θα ξεκινήσει στην Παλιά Πόλη, όπου μεταξύ άλλων θα δούμε την πλατεία της Παλιάς Πόλης (Staromestskenamesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων. Στη συνέχεια θα γνωρίσουμε την Καστρούπολη και το Κάστρο που βρίσκεται στην κορυφή του λόφου Χρατσάνι. Στην περιήγησή μας θα δούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου και το ναό του Αγίου Νικολάου. Θα δούμε ακόμη το Χρυσό Σοκάκι, μια σειρά από μικρά πολύχρωμα μαγαζιά που αρχικά χρησίμευαν ως χώρος φιλοξενίας των φρουρών του παλατιού και σήμερα πουλάνε τουριστικά είδη και τοπικά γλυκίσματα. Επιστροφή στο ξενοδοχείο μας.

**6η Μέρα | Πράγα - Πτήση επιστροφής**

Πρωινό και με τις πιο ωραίες εικόνες θα αναχωρήσουμε για το αεροδρόμιο της Πράγας για την απευθείας πτήση μας για Θεσσαλονίκη

|  |  |
| --- | --- |
| **Βερολίνο - Πράγα 6 μέρες** | **Γενικές πληροφορίες** |
|
| **Ημερομηνία** | **ΞενοδοχείοΤοποθεσία** | **Τιμή σε δίκλινο/τρίκλινοNon ref./Kανονική τιμή** | **Τιμή παιδιού έως12ετώνNon ref./Kανονική τιμή** | **Τιμή σεμονόκλινοNon ref./Kανονική τιμή** | **ΑεροπορικήεταιρείαSMARTWINGS** |
| 6 μέρες 24/12/24 | Leonardo KU´DAMM 4\*(κεντρικό)ΒερολίνοHoliday Inn 4\*(εντός πόλης)Πράγα | 649€ / 699€ | 445€ / 495€ | 829€ / 879€ | Θεσ/νίκη - Πράγα 07:00 - 08:10 Πράγα - Θεσ/νίκη 11:00 - 14:05 |
| 6 μέρες 29/12/24 | 725€ / 775€ | 495€ / 545€ | 985€ / 1035€ | Θεσ/νίκη - Πράγα14:55 - 16:05Πράγα - Θεσ/νίκη12:00 - 15:05 |
| **Στη τιμή περιλαμβάνονται:** Αεροπορικά με την Smartwings: Ένα προσωπικό αντικείμενο (40x20x25cm), μία αποσκευή 23 κιλών & μία χειραποσκευή 8 κιλών, ανά άτομο. Πρωινό καθημερινά στον χώρο του ξενοδοχείου. Πέντε (5) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης.**Δεν περιλαμβάνονται:** Σύνολο φόρων 165€ κατ’ άτομο. Προαιρετική εκδρομή στο Πόστνταμ: 35€ το άτομο. Τέλη διαμονής. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο.  |
|
|
|
|